**ELŐTERJESZTÉS**

**A KÉPVISELŐ-TESTÜLET**

**2020. augusztus 31-i rendes ülésére**

**Előterjesztés**

**A hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól és a többletszolgáltatás díjáról szóló rendelet módosítása**

**A napirendet tárgyaló ülés dátuma: 2020.08.31.**

**A napirendet tárgyaló ülés: Képviselő-testület**

**Az előterjesztést készítette: jegyző**

**Előterjesztő: Polgármester**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

14 /2017. (VII.03.) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

**Nincs**

**4. Tényállás bemutatása:**

A képviselő-testület a **hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól és a többletszolgáltatás díjáról** 14 /2017. (VII.03.) önkormányzati rendeletet alkotott.

A rendelet 3.§. (2) bekezdése alapján *,, Hivatali helyiségben, hivatali munkaidőn kívüli anyakönyvi eseményhez kapcsolódó többletszolgáltatás ellentételezéseként szertartásonként 20.000.- Ft díjat kell fizetni.,,*

A rendelet 1.§. a alapján ,, hivatali helyiség:

*Telki község Önkormányzata által biztosított, alábbi hivatali helyiségek:*

*aa) a Polgármesteri Hivatal épületében található, az anyakönyvi esemény lebonyolítására alkalmas helyiség ( Tárgyalóterem, anyakönyvi iroda )*

*ab) Pajta-Faluház,,*

A Pajta-Faluház épülete a jelenlegi szabályozás szerint a Kodolányi János Közösségi Ház és Könyvtár intézményhez tartozik, így a rendeletben módosítani szükséges a rendeleti megfogalmazást.

A rendelet elfogadásával a házasulandóknak a hivatali időn kívül, hivatali helyiségben történő házasságkötés esetén a rendelet alapján 20.000.- Ft díjat kell fizetni az anyakönyvi szolgáltatásként a Polgármesteri Hivatal részére, míg a helyiség bérletére a Kodolányi János Közösségi Ház és Könyvtár épülete esetében a Közösségi Ház intézménnyel az intézmény részére meghatározott bérleti díj rendelet alapján.

Telki, 2020. augusztus 17.

dr. Lack Mónika

jegyző

**Telki Község Önkormányzata Képviselő-testületének**

 **/2020. (VIII. .) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól és a többletszolgáltatás díjáról szóló**

**14 /2017. (VII.03.) önkormányzati rendelet módisításáról**

Telki Község Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva 14 /2017. (VII.03.) önkormányzati rendeletét az alábbiak szerint módosítja:

**1. §**

A Rendelet hatálya 1.§. (1) bekezdése helyébe az alábbi rendelkezés lép:

(1) E rendelet alkalmazásában:

a)    hivatali helyiség: Telki község Önkormányzata által biztosított, alábbi hivatali helyiségek:

aa) a Polgármesteri Hivatal épületében található, az anyakönyvi esemény lebonyolítására alkalmas helyiség ( Tárgyalóterem, anyakönyvi iroda )

ab) Kodolányi János Közösségi Ház és Könyvtár épülete

**2. §**

A rendelet a kihirdetését követő napon lép hatályba.

Deltai Károly dr. Lack Mónika

polgármester jegyző